[{"text_idx": "#000002", "text": "\"I ddechrau, fe wnaeth gweithio ar y ffilm i mi sylweddoli pa mor ddewr a phenderfynol oedd y menywod yma. Roedden nhw'n gweithio'n galed ac yn cael eu trin yn wael. Roedden nhw o flaen eu hamser."}, {"text_idx": "#000003", "text": "\"Roedd Granny'n arfer siarad lot am y Suffragettes - y ffaith eu bod yn clymu eu hunain i'r railings. O edrych yn o\u0302l, dwi'n meddwl ei bod hi'n meddwl eu bod i gyd yn wallgo."}, {"text_idx": "#000004", "text": "\"Beth doeddwn i ddim yn ei wybod ar y pryd oedd faint o aberth wnaethon nhw i gael y bleidlais. Faint wnaethon nhw ddioddef yn y carchar, yn gwrthod bwyta, yn cael eu gorfodi i fwyta - y driniaeth gawson nhw."}, {"text_idx": "#000005", "text": "\"Fel rhan o'r gwaith ymchwil i'r ffilm, fe ddarllenais lawer o'r dystiolaeth o'r cyfnod. Roedden nhw'n cael eu trin yn ofnadwy, ac roedd rhyddid gan yr heddlu i wneud beth bynnag oedden nhw mo'yn.\""}, {"text_idx": "#000006", "text": "Un o'r penderfyniadau mwya' i Sia\u0302n wrth baratoi ar gyfer ffilmio oedd dewis peidio a\u0302 rhoi colur ar wynebau rhai o se\u0302r y ffilm, fel Carey Mulligan ac Anne-Marie Duff. Roedd hynny, medd Sia\u0302n, yn benderfyniad dewr."}, {"text_idx": "#000008", "text": "\"Doeddwn i ddim eisiau iddyn nhw edrych yn 'Hollywood-aidd'."}, {"text_idx": "#000009", "text": "\"Unwaith mae'r diwydiant yn Hollywood yn gweld eu hactores, maen nhw eisiau iddi edrych ei gorau, gyda lot o golur. Ond ar y ffilm hon, roedd gen i'r rhyddid i beidio a\u0302 defnyddio colur."}, {"text_idx": "#000010", "text": "\"Roedd y menywod yn ein stori ni o'r dosbarth gweithiol. Roedd eu bywydau nhw'n galed - os wyt ti'n byw mewn tenement, dwyt ti ddim yn gallu golchi dy wallt a dy gorff yn aml."}, {"text_idx": "#000012", "text": "\"Roedd Carey (Mulligan) yn ffantastig, doedd hi ddim eisiau edrych yn dda, roedd hi eisiau edrych yn real - doedd dim sgrap o golur arni y rhan fwyaf o'r amser."}, {"text_idx": "#000015", "text": "Roedd y golygfeydd yn y ty\u0302 golchi yn arbennig o anodd, meddai."}, {"text_idx": "#000016", "text": "\"Roedd hi'n oer iawn yno mewn gwirionedd, ond roedd yn rhaid i ni wneud i'r merched edrych fel petaen nhw'n chwysu yn y gwres, eu dwylo'n goch gyda'r gwaith caled a phothelli ar eu coesau\"."}, {"text_idx": "#000017", "text": "Ar gyfer golygfeydd y ras geffylau, roedd 40 yn gweithio i'r adran golur, oedd hefyd yn gyfrifol am y gwalltiau."}, {"text_idx": "#000018", "text": "\"Dwi ddim yn credu fy mod i wedi gweithio ar ffilm oedd a\u0302 chymaint o fenywod ynddi o'r blaen. Roedd hi'n cymryd tua 45 munud i weithio ar bob menyw, ac roedd eu cael nhw i gyd allan mewn pryd ar gyfer ffilmio yn her.\""}, {"text_idx": "#000020", "text": "Mae Sia\u0302n yn meddwl y gallai Carey Mulligan ennill gwobr am ei phortread o'r olchwraig Maud Watts yn y ffilm. Mae gwybodusion y byd ffilm yn rhagweld y gallai'r actores - sydd a\u0302 cysylltiadau agos ag ardal Llandeilo - gael ei henwebu am Oscar."}, {"text_idx": "#000027", "text": "'Dyw system cwynion Senedd Cymru ddim yn ddigon da'"}, {"text_idx": "#000031", "text": "Yr artist lliwddall sy\u2019n chwarae gyda lliwiau"}, {"text_idx": "#000036", "text": "Ateb y Galw: Efa Lois"}]